“Fundo das Nações Unidas para a População” (FNUAP) revela durante um enkontru ki ouve onti segunda fera na Praia, ma quantidade di adolescentes grávidas dja diminui na Cabo Verde.
Nes enkontru staba reunidu técnicos di Saúde e di edukason, jovens e jornalistas.
Segundo FNUAP na 2011, 23,9% di grávidas na Cabo Verde tinha menos di 19 anu.
Na 2013, percentagem di gávidas ku es idade baixa pa 20,1%.
Sobre anu di 2014, dados ta ser reveladu sô na mês di Março, mas expetativa é ma ta diminui tambê. .
Es enkontru na Praia foi fetu pa djunta subsídios ki ta ben sirbi pa faze um kampanha mas atractivu pa podi txiga na jovens ku es tema (gravidez na adolescência), e asi pa aumenta percentagem di jovens ki ta ten relason sexual protegidu e pa diminui gravidez na adolescência.
Kuantidade di gravidez na adolescência na Cabo Verde é diferente segundu kada concelho, mas na geral sta diminui.
Na 2011, por exemplu, 23,9% di grávidas tinha menus di 19 anu.
2 anu mas tarde, na 2013, adolescentes prenhas passa na representa 20,1%.
Representante di FNUAP fla “Nu krê midjora komunikason ku adolescentes e jovens. Keli é um di kaminhus pa manti es tendência positivu”.
Ilária Carnevali difendi ma é preciso aumenta kuantidade di jovens ki ta ten relason sexual protegidu e diminui numbru di jovens ki ta engravida, es representante inda fla “nes momentu sta um tendência positivu. Ku komunikason é possível muda komportamentos mas, pa kela, ten ki ser um komunikason ki ta atraí jovens. Nu ten ki utiliza tudu meios e canal disponível”.
Concelhos di Paul, Porto Novo, Sanvicente,Ribeira Brava, Santa Cruz e São Domingos dja kria gabinetes di komunikason em matéria di “saúde reprodutiva”.
Armanda Prado ki é diretora-Geral pa Juventude, garante ma es dinâmica sta kontinua, é fla “kes li é gabinetes di informason e komunikason, mas tambe pa faze encaminhamento pa otrus estruturas. Aliás, es gabinetes foi instalado em parceria ku delegacias di Saúde”, es diretora inda lembra ma é enfermerus di Delegacias de Saúde ki ta presta atendimento nes centros 2 bês pa semana.
Armanda Prado afirma ma jovens dja ten informason, sô falta gosi, pa ês muda di atitude e di komportamento, pa djuda jovens na muda kela, ki foi objetivu dês workshop ki realizadu onti segunda-fera na Praia, foi um manera di actualiza material di apoio ki ta ben djuda na faze um abordagem mas harmonioso e diresionadu pa jovens.
por_Latn por_Latn por_Latn kea_Latn por_Latn kea_Latn por_Latn kea_Latn por_Latn kea_Latn kea_Latn por_Latn kea_Latn kea_Latn